Dacian Cioloș

Dacian Cioloș (* 27. julija 1969 w Zalău, Sedmihródska) je rumunski agrarny inženjer a bjezstronski politikar, kotryž bu dnja 17. nowembra 2015 wot rumunskeho sejma woleny za noweho ministerskeho prezidenta pod prezidentom Klausom Iohannisom. Do toho bě wot 2010 do 2014 europski komisar za ratarstwo a nakrajne wuwiće a zasadźeše so za spěchowanje ekologiskeho ratarstwa. Po jeho wotstupje w januarje 2017 sta so Sorin Grindeanu z nowym premierom.

Wón studowaše na uniwersiće za agrarne wědomosće a weterinarnu medicinu w Cluj-Napoca a wotzamkny studij jako diplomowy inženjer za zahrodnistwo. Promomowaše na polu ludoweho hospodarstwa w Montpellieru (Francoska).

Dacian Cioloș je woženjeny a nima žane dźěći.

 Wotkaz 

Kategorija:Muž
Kategorija:Rumunski politikar
Kategorija:Rodź. 1969
Kategorija:Politikar (21. lětstotk)